open-index/open-wikipedia-markdown huggingface dataset:
Φλώριος Βουστρώνιος

Ο **Φλώριος Βουστρώνιος** ήταν Κύπριος λόγιος του 16ου αιώνα. Επιπλέον, ήταν νομοθέτης και ιστορικός. Το 1531 διορίστηκε εισηγητής και γραμματέας της επιτροπής νομομαθών Κυπρίων με σκοπό την κωδικοποίηση των νόμων της Κύπρου (συλλογή, επιλογή, απογραφή και μετάφραση στο ενετικό ιδίωμα), την περίοδο της ενετοκρατίας. Η μετάφραση τυπώθηκε το 1535 στη Βενετία.

Επιπρόσθετα, έγραψε την ιστορία της Κύπρου από τους αρχαίους χρόνους έως το τέλος της εποχής των Λουζιανιάνων. Το έργο του αυτό παρέχει πολύτιμης αξίας πληροφορίες για την Κύπρο την εποχή της Φραγκοκρατίας και της Ενετοκρατίας.

Απεβίωσε το 1570.

## Παραπομπές


Κατηγορία:Κύπριοι λόγιοι του 16ου αιώνα
Νταβίντε Ρε

Ο **Νταβίντε Ρε** είναι Ιταλός αθλητής του στίβου.

## Αθλητικές επιδόσεις

### 2017
Κέρδισε το ασημένιο μετάλλιο στα 400 μέτρα στο Ευρωπαϊκό Πρωτάθλημα Ομάδων στη Λιλ (Super League).

### 2018
Στους Μεσογειακούς Αγώνες της Ταρραγόνας κατάφερε να κερδίσει το χρυσό μετάλλιο, καταρρίπτοντας το ατομικό του ρεκόρ με χρόνο 45.26 δεύτερα.

## Παραπομπές

Κατηγορία:Ιταλοί αθλητές του στίβου
Κατηγορία:Δρομείς ταχύτητας
Κατηγορία:Αθλητές του στίβου στους Μεσογειακούς Αγώνες 2018
Κατηγορία:Κάτοχοι μεταλλίων του Ιταλικού Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Άννα-Ευφροσύνη Αγγελίνα

Η **Άννα-Ευφροσύνη** ή Άννα-Ελένη (απεβ. 1253) από τον Οίκο των Αγγέλων ήταν πριγκίπισσα από την Κωνσταντινούπολη, σύζυγος του Ρομάν τού Μεγάλου. Έγινε αντιβασίλισσα κατά την ανηλικιότητα του γιου της Ντανίλο βασιλιά της Γαλικίας και Βοθυνίας.

## Βιογραφία
Ήταν κόρη τού Ισαακίου Β΄ Αυτοκράτορα των Ρωμαίων και της πρώτης συζύγου του Ειρήνης Παλαιολογίνας, κόρης τού Γεωργίου Παλαιολόγου (σύμφωνα με τον Ρώσο ιστορικό Αλεξάντρ Μαγιόροβ). Στο *Γαλικιανό-Βολυνιανό Χρονικό* είναι γνωστή ως η σύζυγος του Ρομάν μεγάλου πρίγκιπα της Γαλικίας. Ο Α. Μαγιόροβ θεωρεί, ότι η ομοιότητα τού *Χρονικού* με Βυζαντινά χρονικά δεν είναι τυχαία και πως όχι μόνο το *Χρονικό*, αλλά και ο πρίγκιπας έχει Βυζαντινή καταγωγή. Ένας άλλος Ρώσος ιστορικός, ο Βασίλι Πασούτο, αναφέρει πως η Άννα ίσως ήταν κόρη ενός πλούσιου βογιάρου της Βολυνίας.

Η Άννα παντρεύτηκε τον Ρομάν των Ρουρικιδών, μεγάλο πρίγκιπα της Γαλικίας & Βοθυνίας. Το όνομα της συζύγου του Ρομάν είναι υπό συζήτηση. Θεωρείται ότι είναι *Άννα*, διότι ο εγγονός της Μστισλάβ Ντανίλοβιτς ίδρυσε το ναό των Αγίων Ιωακείμ & Άννας στο Βολοντιμίρ-Βολίνσκι. Σύμφωνα με τις καταγραφές αποβιωσάντων της Ορθόδοξης Μονής Σουπράσλ και της Μονής Σπηλαίων του Κιέβου το δεύτερό της όνομα ήταν Ελένη. Είναι πιθανό να ήταν κόρη της Μαργαρίτας των Άρπαντ, δεύτερης συζύγου του Ισαακίου Β΄ Αγγέλου.

Είναι γνωστό ότι ο Ρομάν ο Μέγας σκοτώθηκε στη μάχη του Ζάβιχοστ το 1205, μάλλον σπεύδοντας να βοηθήσει τον Φίλιππο των Χοενστάουφεν δούκα της Σουαβίας, σύζυγο της Ειρήνης Αγγελίνας (αδελφής της Άννας). Η σχέσεις του Φιλίππου και του Ρομάν μπορούν να ανιχνευθούν από την ίδρυση της μονής Πέτερσκιρχε των Βενεδικτίνων στην Ερφούρτη, όπου ο Ρομάν καταγράφεται στους δωρητές, προσφέροντας 20 γκρζίβνα αργύρου.

Έπειτα από το τέλος του συζύγου της έγινε αντιβασίλισσα, όσο ήταν ακόμη ανήλικος ο γιος της. Έκανε με επιτυχία συμφωνίες με την Πολωνία, Ουγγαρία και Λιθουανία και ωφέλησε το εμπόριο, αλλά της αντιτέθηκαν οι ευγενείς. Αυτοί έκαναν πραξικόπημα και η Άννα διέφυγε στην Πολωνία. Βοηθούμενη από στρατό που της έστειλε ο Ανδρέας Β΄ της Ουγγαρίας (αδελφός της Μαργαρίτας) ανέκτησε την εξουσία της αντιβασιλείας. Τότε συνέλαβε όσους βογιάρους είχαν εξεγερθεί και τους κατάσχεσε τις ιδιοκτησίες. Κατά τη διακυβέρνησή της προσάρτησε το Τίκχολμ, το Περεμύσλ και το Βλαντιμίρ-Βολυνία. Το 1214 αποσύρθηκε από την αντιβασιλεία και απέδωσε την εξουσία στους γιούς της Ντανίλο και Βασίλκο, 13 και 11 ετών αντίστοιχα. 

Το 1219, όταν ο Ντανίλο νυμφεύτηκε την 3η εξαδέλφη του Άννα των Ρουρικιδών, κόρη του Μστισλάβ Μστισλάβιτς πρίγκιπα του Νόβγκοροντ, η Άννα Αγγελίνα έγινε μοναχή με το όνομα Ευφροσύνη. Ο ιστορικός Λεονίντ Μακνόβετς βρήκε, ότι ήταν παρούσα στην ταφή τού εγγονού της Βολοντιμίρ Βασίλκοβιτς το 1288 στο Λιουμπόμλ· υποθέτουμε ότι η Αγγελίνα απεβίωσε λίγο αργότερα.

## Παραπομπές


## Πηγές
* Grala H. Drugie malzenstwo Romana Mscislawowicza. «Slawia Orientalis», 1982, r. 31, N 3—4
* Котляр М.Ф. До питання про візантійське походження матері Данила Галицького. «Археологія», 1991, № 2

Αννα Ευφροσυνη
Λούκας Μπούα

Ο **Λούκας Μπούα** είναι Ισπανός αθλητής του στίβου.

## Μετάλλια και διακρίσεις

### 2014
Στο Μεσογειακό Πρωτάθλημα Στίβου κάτω των 23 κατέκτησε το χάλκινο μετάλλιο.

### 2018
Στους Μεσογειακούς Αγώνες της Ταρραγόνας τερμάτισε 2ος, πίσω από τον Ιταλό Νταβίντε Ρε.

Στο Ευρωπαϊκό Πρωτάθλημα Στίβου 2018 ήταν 3ος στα 4 x 400 μέτρα σκυταλοδρομία.

## Παραπομπές

Κατηγορία:Ισπανοί αθλητές του στίβου
Μπούα
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Καψικόν

Το **Καψικόν **(λατ. Cāpsicum) είναι γένος φυτών της ομοιογένειας Capsiceae της οικογένειας Στρυχνοειδών.
 
## Ιστορία
Τα φυτά γένους Καψικόν κατάγονται από την υποτροπικές περιοχές του Μεξικού και Γουατεμάλας που είχε εξημερωθεί οπό τους πολιτισμούς των Μάγια και Αζτέκων. Οι καυτερές πιπεριές χρησιμοποιήθηκαν αντί για αλάτι και γλυκές πιπεριές σαν βρώσιμα λαχανικά.
 
## Περιγραφή
Ετήσιο ή πολυετές θαμνώδες φυτό ύψους 20-120 εκ. Σήμερα καλλιεργείται σε όλο τον κόσμο όσο ως υπαίθρια καλλιέργεια τόσο και υπό κάλυψη, σημαντική για διατροφή του ανθρώπου. Ποικιλίες των φυτών γένους Καψικόν που περιέχουν καυστική ουσία καψαϊκίνη χρησιμοποιούνται ως μπαχαρικό και στη φαρμακευτική βιομηχανία.

## Ταξινομία
Κατατάσσεται στην υποοικογένεια  Στρυχνοειδών (*Solanoideae*) της οικογένειας Στρυχνοειδών (*Solanaceae*) της τάξης Στρυχνώδων (*Solanales*). Το γένος περιέχει από 31 έως 40 είδους

* *[[Capsicum annuum]]* ή *Καψικόν το ετήσιον* το οποίο περιλαμβάνει πολλές κοινές ποικιλίες, όπως τις πιπεριές φούσκες, wax, πιπεριές καγιέν, jalapeños και τις chiltepin
** συνονυμία *[[Capsicum frutescens]]* ή *Καψικόν το θαμνώδες* το οποίο περιλαμβάνει τις malagueta, ταμπάσκο και πιπεριές Ταϊλάνδης, πίρι πίρι και Malawian Kambuzi
* *[[Capsicum baccatum]]* ή *Καψικόν το ραγοφόρον* το οποίο περιλαμβάνει τις πιπεριές aji της Νοτίου Αμερικής
* *[[Capsicum buforum]]*
* *[[Capsicum caballeroi]]*
* *[[Capsicum campylopodium]]*
* *[[Capsicum cardenasii]]*
* *[[Capsicum ceratocalyx]]*
* *[[Capsicum chacoense]]*
* *[[Capsicum chinense]]* ή *Καψικόν το σινικόν*, το οποίο περιλαμβάνει τις πιο καυτερές πιπεριές όπως τις naga, habanero, Datil και Scotch bonnet
* *[[Capsicum coccineum]]*
* *[[Capsicum cornutum]]*
* *[[Capsicum dimorphum]]*
* *[[Capsicum dusenii]]*
* *[[Capsicum eshbaughii]]*
* *[[Capsicum eximium]]*
* *[[Capsicum flexuosum]]*
* *[[Capsicum friburgense]]*
* *[[Capsicum galapagoense]]*
* *[[Capsicum geminifolium]]*
* *[[Capsicum havanense]]*
* *[[Capsicum hookerianum]]*
* *[[Capsicum hunzikerianum]]*
* *[[Capsicum lanceolatum]]*
* *[[Capsicum leptopodum]]*
* *[[Capsicum lycianthoides]]*
* *[[Capsicum minutiflorum]]*
* *[[Capsicum mirabile]]*
* *[[Capsicum mositicum]]*
* *[[Capsicum parvifolium]]*
* *[[Capsicum pereirae]]*
* *[[Capsicum pubescens]]* ή *Καψικόν το χνοώδες* το οποίο περιλαμβάνει τις πιπεριές rocoto της Νοτίου Αμερικής
* *[[Capsicum ramosissimum]]*
* *[[Capsicum recurvatum]]*
* *[[Capsicum rhomboideum]]*
* *[[Capsicum schottianum]]*
* *[[Capsicum scolnikianum]]*
* *[[Capsicum spina-alba]]*
* *[[Capsicum tovarii]]*
* *[[Capsicum villosum]]*


## Παραπομπές


Κατηγορία:Στρυχνοειδή
Μπρίτζετ της Υόρκης

Η **Μπρίτζετ της Υόρκης** (Έλθαμ, 10 Νοεμβρίου 1480 - 1517) Αγγλίδα πριγκίπισσα από τον Οίκο της Υόρκης ήταν έβδομο παιδί και ένατη κόρη του Εδουάρδου Δ΄ της Αγγλίας και της Ελισάβετ Γούντβιλ. Τα μεγαλύτερα αδέλφια της Μπρίτζετ ήταν : Ελισάβετ της Υόρκης, Μαρία της Υόρκης, Καικιλία της Υόρκης, Εδουάρδος Ε΄ της Αγγλίας, Μαργαρίτα της Υόρκης, Ριχάρδος του Σρούσμπερυ, δούκας της Υόρκης, Άννα της Υόρκης, Γεώργιος Πλανταγενέτης, 1ος δούκας του Μπέντφορντ και Αικατερίνη της Υόρκης. Η Μπρίτζετ ήταν επίσης μικρότερη θεία του Ερρίκου Η΄ της Αγγλίας. 

## Μοναχή

Η Μπρίτζετ γεννήθηκε στο Έλθαμ και βαπτίστηκε στις 11 Νοεμβρίου 1480 από τον Έντουαρντ Στόρ, επίσκοπο του Τσίτσεστερ. Οι νονές της ήταν η γιαγιά της Σεσίλ Νέβιλ, δούκισσα της Υόρκης και η μεγαλύτερη αδελφή της Ελισάβετ της Υόρκης, νονός της ήταν ο Ουίλιαμ Βέινφλτ, επίσκοπος του Ουίντσεστερ (1398 - 1486), η θεία της Μαργαρίτα Λαίδη του Μαλτράβερς ήταν επίσης νονά. Η Μπρίτζετ της Υόρκης πήρε το όνομα της από την Αγία Μπρίτζετ της Σουηδίας. Οι γονείς της από την πρώτη μέρα που γεννήθηκε σαν μικρότερο παιδί και κόρη αποφάσισαν να την αφιερώσουν στην θρησκεία, μπήκε στην *μονή του Ντάρτφορντ* την περίοδο 1486 - 1492 και έγινε μοναχή. Οι μοναχές αφιερώνονταν σε μια στοχαστική ζωή, που σημαίνει ότι περνούσαν το χρόνο τους στην προσευχή και την πνευματική αναψυχή, όπως τη λατρευτική ανάγνωση. Πράγματι, το 1495 η Σεσίλ Νέβιλ, η Δούκισσα της Υόρκης, γιαγιά και νονά της Μπρίτζετ, της άφησε τρία τέτοια βιβλία.

Η Μπρίτζετ είχε από την αρχή στενές σχέσεις με την μεγαλύτερη αδελφή της Ελισάβετ και της πλήρωνε πολλά έξοδα. Μετά τον γάμο της με τον Ερρίκο Ζ΄ της Αγγλίας και την άνοδο της στον θρόνο εξακολουθούσε να την χρηματοδοτεί και επικοινωνούσαν μεταξύ τους με απεσταλμένους. Η  Μπρίτζετ άφησε το Ντάρτφορντ μόνο μια φορά για να παραστεί στην κηδεία της μητέρας της (1492). Σύμφωνα με μύθους, είχε μια κόρη, την Αγνή του Έλθαμ, την οποία υποστήριζε οικονομικά η βασίλισσα. Ωστόσο, δεν είναι αποδεδειγμένο. Η Μπρίτζετ πέθανε γύρω στο 1517.

## Πρόγονοι



## Παραπομπές


## Πηγές
*Anne F. Sutton and Livia Visser-Fuchs, The Royal Funerals of the House of York at Windsor, Richard III Society, 2005
*Mary Anne Everett Green, Lives of the Princesses of England. London: Longman, Brown, Green, Longman and Robers, 1857
*Routh, "Princess Bridget," in The Ricardian, June 1975
*Weir, Alison (November 7, 2013). Elizabeth of York: The First Tudor Queen

Κατηγορία:Οίκος της Υόρκης
Κατηγορία:Πριγκίπισσες της Αγγλίας
888casino

Το **888casino**, προηγουμένως γνωστό ως **Casino-on-Net**, είναι διαδικτυακό καζίνο το οποίο ιδρύθηκε το 1997 με έδρα στο Γιβραλτάρ. Είναι ένα από τα παλαιότερα καζίνο στο Διαδίκτυο,  και το 2013 αναδείχθηκε ως το πρώτο αποκλειστικό διαδικτυακό καζίνο με σχετική άδεια στις Ηνωμένες Πολιτείες της Αμερικής.

## Ιστορία
To *Casino-on-Net* ιδρύθηκε από τους αδελφούς Άρον και Έιβι Σέικ σε συνεργασία με τους Ρον και Σέι Μπεν-Γιττάκ, επίσης αδελφούς, το 1997. Ο Άρον Σέικ ισχυρίζεται πως συνέλαβε την ιδέα ενός διαδικτυακού καζίνο ενώ παρευρισκόταν σε ένα συνέδριο οδοντιατρικής στο Μόντε Κάρλο. To 1994 στην Αντίγκουα και Μπαρμπούντα ψηφίστηκε νόμος σχετικά με το Ελεύθερο Εμπόριο & τις Ζώνες Μεταποίησης, ανοίγοντας τον δρόμο για την ανάπτυξη νόμιμων διαδικτυακών καζίνο. Το *Casino-on-Net* μετονομάστηκε σε *888casino* το 2010 για λόγους ομοιομορφίας με τα άλλα προϊόντα 888.[6] Μέχρι το 2015 η ιστοσελίδα είχε σχετική άδεια και λειτουργούσε στο Γιβραλτάρ, το Νιου Τζέρσεϊ, τη Δανία, την Ισπανία και σε ορισμένες άλλες χώρες και περιφέρειες.

To 888casino ήταν χορηγός του Παγκοσμίου Πρωταθλήματος στο Σνούκερ για το 2013.

Το περιοδικό *Gaming Intelligence* περιέγραψε το 888casino ως « το μόνο πραγματικά πανευρωπαϊκό καζίνο. »

To 888casino έχει βραβευθεί με την ασφαλιστική σφραγίδα Safe and Fair της eCOGRA. 

Το 888casino δημοσιεύει ένα ανεξάρτητα ελεγχόμενο μηνιαίο Ποσοστό Πληρωμής Καζίνο και περιλαμβάνει το Ποσοστό Πληρωμής κάθε παιχνιδιού, καθώς και το συνολικό μέσο όρο Ποσοστού Πληρωμής του 888casino. To Ποσοστό Πληρωμής του 888casino είναι 95.1%.

## Βραβεία
 

## Παραπομπές


## Εξωτερικοί σύνδεσμοι
* 

Κατηγορία:Ιστοσελίδες τζόγου
Ώρα στο Βιετνάμ

Με την επανένωση του Βιετνάμ χρησιμοποιείται η ζώνη ώρας UTC+7, η οποία είναι 7 ώρες μπροστά από τον UTC. Η ώρα Ινδοκίνας (ICT) χρησιμοποιείται όλο το χρόνο, καθώς το Βιετνάμ δεν χρησιμοποιεί τη θερινή ώρα.

Το Βιετνάμ αναφέρθηκε υπό το πρότυπο ISO 8601 το 1998 και στη συνέχεια δημιούργησε το δικό του πρότυπο TCVN 6398-1:1998.

## Ιστορία

* Μετά το κτίσιμο του Παρατηρητηρίου Φου Λιέν, η Γαλλική Ινδοκίνα ανακοίνωσε ότι όλα τα κράτη (που αποτελείται από το Τονκίνο στο βόρειο Βιετνάμ, το Αννάμ στο κεντρικό Βιετνάμ, η Κοχινκίνα στο νότιο Βιετνάμ, καθώς και η Καμπότζη, το Λάος και το Κινεζικό Γκουανγκτσοουουάν) ήταν μέρος του γεωγραφικού μήκους 104°17’17”Α ανατολικά του μεσημβρινού του Παρισιού 2°20'14"Α, ή 106°37'30"Α από τη ζώνη ώρας του Γκρίνουιτς από τις 00:00 την 1η Ιουλίου 1906 και μετά.
* Το 1911, ο Μητροπολίτης Γαλλίας υιοθέτησε την GMT+0 (ηλιακή ώρα του Γκρίνουιτς) ως την επίσημη ώρα, και χρησιμοποιήθηκε μέχρι το 1940 (η GMT+1 χρησιμοποιούταν κατά τη διάρκεια των καλοκαιριών από το 1916 μέχρι το 1940), αναγκάζοντας τη Γαλλική Ινδοκίνα να χρησιμοποιήσει την ζώνη ώρας GMT+7 από τις 00:00 την 1η Μαΐου 1911.
* Μετά την αλλαγή στη ζώνη ώρας στις αρχές του Βισύ, η Γαλλική Ινδοκίνα μεταφέρθηκε στην ζώνη ώρας GMT+8, παρακάμπτοντας 60 λεπτά στις 23:00 στις 31 Δεκεμβρίου 1942.
* Η Ιαπωνία κατέλαβε την Γαλλική Ινδοκίνα του Βισύ πλήρως. Εν συνεχεία, οι περιοχές της Ινδοκίνας ακολούθησαν την Ζώνη Ώρας του Τόκιο (GMT+9), παρακάμπτοντας 60 λεπτά στις 23:00 στις 14 Μαρτίου 1945.
* Από την Γενική Εξέγερση του Αυγούστου, η Πτώση της Αυτοκρατορίας του Βιετνάμ και την Ανακήρυξη της Ανεξαρτησίας της Λαϊκής Δημοκρατίας του Βιετνάμ, η Προσωρινή Ενωμένη Κυβέρνηση της Λαϊκής Δημοκρατίας του Βιετνάμ πήρε την εξουσία, ανακηρύσσοντας την GMT+7 ως επίσημη ζώνη ώρας στις 2 Σεπτεμβρίου 1945. Οι υπό επίθεση περιοχές του Βιετνάμ, του Λάος και της Καμπότζης υιοθέτησαν την ζώνη ώρας GMT+8 και οι περιοχές που δεν βρίσκονταν σε επίθεση (κατά την διάρκεια και ακόμα και μετά τη Διάσκεψη της Γενεύης) υιοθέτησαν την GMT+7 από την Πρωταπριλιά του 1947: το Λάος (μέρος της Ινδοκίνας) την υιοθέτησε από τις 15 Απριλίου 1954, το Ανόι από τον Οκτώβριο του 1954 και το Χαϊφόνγκ από το Μάιο του 1955.
* Υπό τον έλεγχο του Κράτους του Βιετνάμ, το Νότιο Βιετνάμ υιοθέτησε την GMT+7 από τις 00:00 την 1η Ιουλίου 1955.
* Η ζώνη ώρας του Νότιου Βιετνάμ άλλαξε στην GMT+8 από τις 23:00 την 1 Ιανουαρίου 1960, παρακάμπτοντας 60 λεπτά.
* Το βόρειο Βιετνάμ επιβεβαίωσε την UTC+7 ως επίσημη ώρα από την 1η Ιανουαρίου 1968.
* Μετά την Πτώση της Σαϊγκόν τον Απρίλιο–Μάιο του 1975, και την επανένωση του Βιετνάμ στη συνέχεια το Βιετνάμ χρησιμοποιεί την UTC+7 με Σαϊγκόν (και άλλες νότιες περιοχές) γυρνώντας 60 λεπτά πίσω στις 13 Ιουνίου 1975.

### Ώρα στη Γαλλική Ινδοκίνα

### Ώρα στο Βόρειο Βιετνάμ

### Ώρα στο Νότιο Βιετνάμ

### Ώρα στην Επανένωση του Βιετνάμ

## Δείτε επίσης
* Κοινή Ώρα ASEAN (ACT)
* Ώρα Ινδοκίνας (ICT)
* Ώρα στην Καμπότζη
* Ώρα στο Λάος
* Ώρα στην Ταϊλάνδη
* UTC+8
* UTC+9

## Παραπομπές


## Βιβλιογραφία
* Trần Tiến Bình (2005), *Lịch Việt Nam thế kỷ XX-XXI (1901-2100)*, Nhà xuất bản Văn hoá Thông tin, Hanoi.
The Matrix (franchise)

Το ***Matrix*** είναι αμερικανικό franchise επιστημονικής φαντασίας που δημιουργήθηκε από τις Αδελφές Γουατσόφσκι και περιγράφει τον αγώνα κάποιων ηρώων ενάντια σε δεσπόζουσες μηχανές που έχουν υποδουλώσει την ανθρωπότητα σε ένα προηγμένο σύστημα εικονικής πραγματικότητας.

Η σειρά ξεκίνησε με την ταινία *[[The Matrix]]* (1999), και συνέχισε με άλλα τρία sequels, τα *[[The Matrix Reloaded]]*, *[[The Matrix Revolutions]] και [[The Matrix Resurrections]],* όλα γραμμένα και σκηνοθετημένα από τις Γουατσόφσκι και παραγωγής Τζόελ Σίλβερ. Το franchise ανήκει στην  Warner Bros., η οποία διένεμε τις ταινίες μαζί με την Village Roadshow Pictures. Η δεύτερη, μαζί με την Silver Pictures, είναι οι εταιρείες παραγωγής που εργάστηκαν σε όλες τις ταινίες.

Η πρώτη ταινία σημείωσε μεγάλη κριτική και εμπορική επιτυχία, αποσπώντας τέσσερα Βραβεία Όσκαρ, συστήνοντας τα ποπ σύμβολα του κόκκινου και του μπλε χαπιού και της ψηφιακής βροχής, και επηρρεάζοντας τη διαδικασία της δημιουργίας των ταινιών δράσης. Για αυτούς του λόγους, έχει προστεθεί στο Εθνικό Μητρώο Κινηματογράφου. Το ''Matrix Reloaded'' σημείωσε ακόμη μεγαλύτερη εμπορική επιτυχία, πράγμα που το έκανε την R-rated ταινία με τις μεγαλύτερες εισπράξεις στην ιστορία, που προσπεράστηκε μερικά χρόνια αργότερα.

Οι χαρακτήρες και οι τοποθεσίες των ταινιών εξερευνούνται βαθύτερα σε άλλα μέσα που τοποθετούνται στο ίδιο φανταστικό σύμπαν, που περιλαμβάνει ταινίες κινουμένων σχεδίων, κόμικς και βιντεοπαιχνίδια. Το κόμικ *Bits and Pieces of Information* και οι ιστορίες *The Second Renaissance* του *[[Animatrix]]* λειτουργούν ως prequels στις ταινίες, και εξηγούν τα γεγονότα που οδήγησαν στο να δημιουργηθεί η πραγματικότητα που παρουσιάζεται σε αυτές. Το βιντεοπαιχνίδι *[[Enter the Matrix]]* συνδέει την ιστορία *Final Flight of the Osiris* του *Animatrix* με τα γεγονότα του *Reloaded*, ενώ το βιντεοπαιχνίδι *[[The Matrix Online]]* είναι άμεσο sequel στο *Revolutions*. 

Η σειρά έχει επηρεάσει έντονα την ποπ κουλτούρα. Μέχρι τον Φεβρουάριο του 2016, το franchise είχε σημειώσει έσοδα 3 δισεκατομμύρια δολάρια, πράγμα που το κάνει ένα από τα franchises με τις μεγαλύτερες πωλήσεις όλων των εποχών. Τον Μάρτιο του 2017, αναφέρθηκε ότι η Warner Bros. βρίσκεται στα πρώιμα στάδια της ανάπτυξης νέων ταινιών, για την επανακυκλοφορία της σειράς.

## Παραπομπές


## Εξωτερικοί σύνδεσμοι
* Σειρά ''Matrix'' στο Curlie (DMOZ)


Κατηγορία:Εμπορικά σήματα οπτικοακουστικών μέσων
Μαζική κουλτούρα

**Μαζική κουλτούρα** ονομάζεται η ιδέα ενός ιδιαίτερου πολιτισμού τον οποίο παράγει η «μάζα» ή παράγεται για χάρη της μάζας από συγκεκριμένα κέντρα, τα οποία ακολουθούν το πρότυπο μιας μονόδρομης μετάδοσης, παρά την απαιτούμενη αμφίδρομη επικοινωνία ανάμεσα στον παραγωγό και τον αποδέκτη του πολιτισμού.

Η έννοια μαζική κουλτούρα (mass culture), αν και παραπέμπει κυριολεκτικά σε έναν ποσοτικό προσδιορισμό, δηλαδή μια κουλτούρα που απευθύνεται σε πολλούς και καταναλώνεται από πολλούς, χρησιμοποιείται, ωστόσο, ευρέως με τη σημασία ενός ποιοτικού προσδιορισμού, για να δηλώσει μια υποδεέστερη ή υποβαθμισμένη κουλτούρα.

Ο μαζικός πολιτισμός -αποτέλεσμα εν μέρει του εκβιομηχανισμού των δυτικών κοινωνιών- σύμφωνα με τις απόψεις των συντηρητικών επικριτών του είναι υπεύθυνος για τη διάβρωση των κοινών ηθικών αξιών και την υπονόμευση της κοινωνικής ιεραρχίας. Η αριστερή κριτική από την πλευρά της θεωρεί τον μαζικό πολιτισμό αντιλαϊκό, διαχωρίζοντάς τον από την παραδοσιακή λαϊκή κουλτούρα, αντι-τέχνη με καθαρά εμπορευματικό χαρακτήρα και κυρίως χαμηλή ποιότητα και προϊόν ενός πολιτισμικού ιμπεριαλισμού.

Ο αντίλογος σε αυτές τις θέσεις έρχεται μέσω της πλουραλιστικής προσέγγισης, σύμφωνα με την οποία η ακριβέστερη ονομασία για τούτη την έννοια θα έπρεπε να είναι «δημοφιλής κουλτούρα», καθώς διαφορετικές ομάδες προσεγγίζουν διαφορετικές κατηγορίες κουλτούρας, ετεροβαρείς πιθανώς, αλλά ουσιαστικά ισότιμες, εφόσον ικανοποιούν τις ανάγκες του κοινού τους.

## Παραπομπές


Κατηγορία:Κουλτούρες
Ώρα στη Συρία

Η Συρία χρησιμοποιούσε επί δεκαετίες την Ώρα Ανατολικής Ευρώπης (EET, UTC+02:00) για τη Χειμερινή Ώρα Συρίας και τη θερινή ώρα ως Θερινή Ώρα Ανατολικής Ευρώπης (EEST, UTC+03:00). Από τον Οκτώβριο του 2022 κατήργησε την αλλαγή και χρησιμοποιεί μονίμως την πρώην θερινή της ώρα, τη UTC+03:00.

## Βάση δεδομένων ζώνης ώρας IANA
Η Βάση δεδομένων ζώνης ώρας IANA περιέχει μία ζώνη για τη Συρία στο αρχείο zone.tab, που ονομάζεται Asia/Damascus.

## Εξωτερικοί σύνδεσμοι
* Τρέχουσα ώρα στη Συρία
Ώρα στη Σρι Λάνκα

Η **Ώρα στη Σρι Λάνκα**, εκπροσωπείται επισήμως από την Σταθερή Ώρα Σρι Λάνκα (SLST, UTC+05:30) από τις 15 Απριλίου 2006.

Οι ιστορικές μετατοπίσεις UTC ήταν:

* UTC+05:30
* UTC+06:00
* UTC+06:30

## Θερινή ώρα
Η θερινή ώρα έχει χρησιμοποιηθεί ιστορικά.

## Βάση δεδομένων ζώνης ώρας IANA
Η βάση δεδομένων ζώνης ώρας IANA περιέχει μία ζώνη για τη Σρι Λάνκα στο αρχείο zone.tab, που ονομάζεται Asia/Colombo.

## Δείτε επίσης
* Σταθερή Ώρα Σρι Λάνκα

## Εξωτερικοί σύνδεσμοι
* Επίσημη ιστοσελίδα για τη σταθερή ώρα Σρι Λάνκας

*
Κούβελος Αχαΐας

:*Για οικισμούς με ίδιο όνομα στην Ελλάδα, δείτε: [[Κούβελος (τοπωνύμιο)|Κούβελος]].*

Ο **Κούβελος** είναι μικρή ορεινή οικιστική θέση του Νομού Αχαΐας, που ανήκει ως τοπωνύμιο στην περιφέρεια της Τοπικής Κοινότητας Κούτελης. Αποκαλείται και *Κούβελος Κούτελης*.

## Τοποθεσία
Βρίσκεται κτισμένος σε υψόμετρο περίπου 825 μέτρων και οδηγεί εκεί ο δρόμος από και προς τα χωριά της Κούτελης.

Πολύ κοντά στην τοποθεσία του Κούβελου, πάνω στο δρόμο που οδηγεί από τα Καλάβρυτα προς τη Γουμένισσα, το Δροσάτο, το Ορθολίθι και τα γειτονικά χωριά της περιοχής, βρίσκεται ο μικρός συνοικισμός της Τοπικής Κοινότητας Γουμένισσας Κάκαβος και το εκεί ξωκλήσι αφιερωμένο στον Άγιο Νεκτάριο.

## Διοικητική εξέλιξη
Ο Κούβελος αναγνωρίστηκε ως οικισμός στις 20/04/1835 και υπήχθη στο Δήμο Λαπαθών. Με το ΦΕΚ 32Α της  08/12/1845 αποσπάστηκε από το Δήμο Λαπαθών και υπήχθη στον τότε Δήμο Καλαβρύτων. Με το ΦΕΚ 251Α της 04/10/1889 καταργήθηκε ως οικισμός.

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Λοιπά στοιχεία
Στη θέση του οικισμού, που για δεκαετίες παρέμενε εγκαταλελειμμένος, υπήρξε τις τελευταίες δεκαετίες δημιουργία διάσπαρτων οικιών. Στην είσοδο της οικιστικής θέσης του Κούβελου, παραπλεύρως της Επαρχιακής Οδού Πάτρας - Καλαβρύτων, βρίσκεται το ξωκλήσι του Αγίου Νικολάου.

## Παραπομπές και υποσημειώσεις


## Πηγές
* Α.Ι. Κλάδου, *[https://web.archive.org/web/20160304213844/http://anemi.lib.uoc.gr/metadata/e/8/c/metadata-01-0000515.tkl Εφετηρίς (Almanach) του Βασιλείου της Ελλάδος δια το Έτος 1837]*, Εκ της Βασιλικής Τυπογραφίας και Λιθογραφίας, Εν Αθήναις 1837.
* ''Νέος χωρογραφικός πίναξ. Συνταχθείς και εκδοθείς εγκρίσει του Υπουργείου των Στρατιωτικών υπό Ιωάννου Εμ. Νουχάκη ανθυπασπιστού του Πεζικού'', Εκ του Τυπογραφείου του Υπουργείου των Στρατιωτικών, Εν Αθήναις 1885.

## Βιβλιογραφία
* 

## Εξωτερικοί σύνδεσμοι
* Ο Κούβελος στο χάρτη. openstreetmap.org. Ανακτήθηκε: 29/06/2018.
* Ο Κούβελος στο χάρτη. topoguide.gr. Ανακτήθηκε: 29/06/2018.
* Ε.Ε.Τ.Α.Α. - Διοικητικές μεταβολές Κούβελου Αχαΐας. eetaa.gr. Ανακτήθηκε: 29/06/2018.
* Ε.Ε.Τ.Α.Α. - Διοικητικές μεταβολές Δήμου Λαπαθών. eetaa.gr. Ανακτήθηκε: 29/06/2018.

Κατηγορία:Εγκαταλελειμμένα χωριά της περιφερειακής ενότητας Αχαΐας
Κατηγορία:Δήμος Καλαβρύτων
Κατάλογος ζωνών ώρας ανά χώρα

Αυτός είναι ένας κατάλογος που αντιπροσωπεύει τις **[[Ζώνη ώρας|ζώνες ώρας]] από χώρα σε χώρα**. Οι χώρες κατατάσσονται με το συνολικό αριθμό των ζωνών ώρας στην επικράτειά τους. Οι ζώνες ώρας κάθε χώρας, περιλαμβάνει τα εξαρτημένα εδάφη (εκτός από την Ανταρκτική). Η Γαλλία, συμπεριλαμβανομένων των υπερπόντιων εδαφών, έχει τις περισσότερες ζώνες ώρας, έχοντας 13 ζώνες. Πολλές χώρες χρησιμοποιούν τη θερινή ώρα, αυξάνοντας κατά μια ώρα κατά τη διάρκεια του τοπικής καλοκαίρι, αλλά αυτός ο κατάλογος δεν περιλαμβάνει αυτές τις πληροφορίες. Η μετατόπιση ώρας UTC στο κατάλογο δεν είναι έγκυρη στην πράξη κατά τη διάρκεια της θερινής ώρας. Οι συντομογραφίες στο παρακάτω πίνακα είναι το τοπικό όνομα της εκάστοτε ζώνης ώρας.

## Δείτε επίσης

* Ζώνη ώρας
* Κατάλογος ζωνών ώρας
* Κατάλογος των μετατοπίσεων χρόνου UTC
* Ώρα στην Ευρώπη

## Παραπομπές


Κατηγορία:Κατάλογοι ανά χώρα
Κατηγορία:Ζώνες ώρας
Κούβελος (τοπωνύμιο)

Με την ονομασία **Κούβελος** μπορεί να αναφέρονται οι εξής κατηργημένοι οικισμοί:

* ο Κούβελος Αχαΐας, κατηργημένος από το 1889 οικισμός του δήμου Καλαβρύτων.
* ο Κούβελος Λακωνίας, κατηργημένος από το 1845 οικισμός του δήμου Σπάρτης.

Κατηγορία:Αποσαφηνίσεις ελληνικών τοπωνυμίων
Γιαροσλάβ του Τβερ

Ο **Γιαροσλάβ Γ΄ Γιαροσλάβιτς**, ρωσικά: Ярослав Ярославич (1230 - 1271) από τον Οίκο των Ρουρικιδών-Τβερ ήταν ο 1ος πρίγκιπας του Τβερ (1247-71), 10ος μέγας πρίγκιπας του Βλαντίμιρ (1263-71) και πρίγκιπας του Νόβγκοροντ (1255-56, 66-67). Μαζί με τον γιο του μεθόδευσαν τον μετασχηματισμό του Τβερ από άσημη κώμη σε ένα από τα μεγαλύτερα κέντρα εξουσίας της Μεσαιωνικής Ρωσίας. Όλοι οι επόμενοι δούκες του Τβερ είναι απόγονοί του.

## Βιογραφία
Ήταν ο έκτος γιος του Γιαροσλάβ Β΄ μεγάλου πρίγκιπα του Βλαντίμιρ και της Φεντόσια (Θεοδοσίας) Ιγκόρεβνας. Δευτερότοκος αδελφός του ήταν ο Αλέξανδρος Νιέφσκι. Το 1247, αν και ακόμη ανήλικος, έλαβε από τον θείο του την κώμη του Τβερ.

Το 1252 ο Γιαροσλάβ και ο τριτότοκος αδελφός του Αντρέι Β΄ μέγας δούκας τού Βλαντίμιρ κατέλαβαν την πρωτεύουσα του Αλεξάνδρου, την Περεσλάβλ-Ζαλέσκυ. Ο Αλέξανδρος με τη βοήθεια των Τατάρων την ανακατέλαβε, αιχμαλώτισε τα παιδιά εκείνου καί άφησε τη μητέρα τους ως θύμα του πολέμου. Ο Γιαροσλάβ διέφυγε στη Λαντόγκα, όπου οι κάτοικοι τού Νόβγκοροντ τον κάλεσαν να διαδεχθεί τον Αλέξανδρο ως στρατιωτικός διοικητής τους. Το 1258 επισκέφθηκε την πρωτεύουσα του χάνου, την πόλη Σαράι και δύο έτη μετά οδήγησε τον στρατό του Νόβγκοροντ ενάντια στους Τεύτονες Ιππότες.

Το 1263 απεβίωσε ο Αλέξανδρος Νιέφσκι και ο Γιαροσλάβ διαφώνησε με τον Αντρέι για το ποιος θα είναι ο επόμενος μέγας δούκας. Μετέβησαν στη Χρυσή Ορδή για διαιτησία, η οποία ήταν ευνοϊκή προς τον Γιαροσλάβ. Ωστόσο ο Αντρέι εγκαταστάθηκε στο Νόβγκοροντ και νυμφεύτηκε την κόρη ενός τοπικού βογιάρου. Επίσης διάφορες μερίδες Νοβγκοροντιανών προσπάθησαν να αναδείξουν μέγα πρίγκιπα τον νεότερο αδελφό του Βασίλι Κοστρομά ή τον γιο τού Αλεξάνδρου, τον Ντμίτρι του Πρεσλάβλ.

Το 1270 οι στρατοί τριών πριγκίπων στάθηκαν για μία εβδομάδα κοντά στην πόλη Στάραγια Ρούσα, έτοιμοι για μάχη. Όμως ο μητροπολίτης κατάφερε να τους συμφιλιώσει. Ο Γιαροσλάβ, παραδίδοντας το Νόβγκοροντ στον ανιψιό του, τον συνόδευσε ως το Σαράι. Απεβίωσε κατά την επιστροφή του στο Τβερ στις 9 Σεπτεμβρίου 1271 και τον διαδέχθηκε στο Τβερ ο πρωτότοκος γιος του Σβιατοσλάβ και μετά ο άλλος γιος του Μιχαήλ.

## Οικογένεια
Νυμφεύτηκε πρώτα μία αγνώστου ονόματος γυναίκα και μετά την Ξένια των Ρουρικιδών, κόρη του Γιούρεβ Μιχαήλοβιτς πρίγκιπα της Ταρούσα, η οποία έγινε μοναχή και μετά αγία. Είχε τέκνα:
* Γιαροσλάβ απεβ. 1285, πρίγκιπας του Τβερ.
* Μιχαήλ Α΄ 1271-1318, μέγας πρίγκιπας του Βλαντίμιρ.

## Παραπομπές


## Πηγές
*
*Helmet of Prince Yaroslav

Κατηγορία:Ρουρικίδες
Μιχαήλ του Τβερ

Ο **Μιχαήλ Α΄ Γιαροσλάβιτς**, ρωσικά: Михаил Ярославич από τον Οίκο των Ρουρικιδών-Τβερ ήταν πρίγκιπας του Τβερ (1285-1318) και μέγας πρίγκιπας του Βλαντίμιρ (1304-14, 15-18). Καταριθμήθηκε μεταξύ των αγίων της Ορθοδόξου Εκκλησίας.

## Βιογραφία
Ήταν ο δευτερότοκος γιος του Γιαροσλάβ Γ΄ πρίγκιπα του Τβερ και της Ξένιας των Ρουρικιδών, κόρης του Γιούρι Μιχαήλοβιτς πρίγκιπα της Ταρούσα. Αδελφός τού πατέρα του ήταν ο άγιος Αλέξανδρος Νιέφσκι.

Διαδέχθηκε τον μεγαλύτερο αδελφό του Γιαροσλάβ το 1285. H μητέρα του έγινε η αγία Ξένη της Ταρούσα. Το 1304 απεβίωσε ο εξάδελφός του Αντρέι μέγας πρίγκιπας του Βλαντίμιρ, γιος του Αλεξάνδρου Νιέφσκι και ο Μιχαήλ τον διαδέχθηκε, διότι ίσχυε το *βαθμιδωτό σύστημα*, δηλ. της διαδοχής σε μικρότερο αδελφό (ή απόγονό του) και όχι σε γιο. Μετέβη στον Τοκτά χαν της Χρυσής Ορδής για επιβεβαίωση, στην πόλη Σαράι.

## Οικογένεια
Νυμφεύτηκε το 1294 την Άννα των Ρουρικιδών, κόρη του Ντμίτρι Μπορίσοβιτς, μετέπειτα μοναχή και αγία. Είχε τέκνα:
* Ντμίτρι 1299-1326, πρίγκιπας του Τβερ.
* Αλεξάντρ 1301-1339, πρίγκιπας του Τβερ.
* Κωνσταντίν 1306-1346.
* Βασίλι απεβ. μετά το 1368.
* Φεοντόρα (Θεοδώρα).

## Παραπομπές


## Πηγές
* Michael C. Paul, "Was the Prince of Novgorod a 'Third-Rate Bureaucrat' after 1136?" Jahrbücher für Geschichte Osteuropas 56, No. 1 (Spring 2008): 72-113.

Κατηγορία:Ρουρικίδες
Ντμίτρι του Τβερ

Ο **Ντμίτρι Μιχαήλοβιτς** του Τβερ ρωσικά: Дми́трий Миха́йлович Тверcко́й, ο επιλεγόμενος *με τα φοβερά μάτια* ρωσικά: Гро́зные О́чи (1299 - 15 Σεπτεμβρίου 1326) από τον Οίκο των Ρουρικιδών-Τβερ ήταν πρίγκιπας του Τβερ (1318-26) και μέγας πρίγκιπας του Βλαντίμιρ-Σούζνταλ (1322-26).

## Βιογραφία
Ήταν ο πρωτότοκος γιος του Μιχαήλ πρίγκιπα του Τβερ και της Άννας των Ρουρικιδών, κόρης του Ντμίτρι Μπορίσοβιτς πρίγκιπα του Ροστόβ, μετέπειτα αγίας. Εξάδελφος του πατέρα του ήταν ο Δανιήλ 1ος πρίγκιπας της Μόσχας και γιος αυτού ήταν ο Γιούρι Γ΄.

Συνέχισε τη διαμάχη του πατέρα του με τον Γιούρι μεγάλο πρίγκιπα της Μόσχας για τη διεκδίκηση τού εγγράφου (yarlik) τού τίτλου τού μεγάλου πρίγκιπα τού Βλαντίμιρ, που εχορηγείτο από τον χάνο της Χρυσής Ορδής. Ο τίτλος ήταν επίζηλος, διότι ο κάτοχός του ήταν ο εισπράκτορας φόρων του χάνου στους Ρώσους και ως τέτοιος μπορούσε να έχει εξουσία και πραγματική δύναμη επάνω στους άλλους πρίγκιπες της Ρωσίας.

Οι μηχανορραφίες του Γιούρι έκαναν τον χάνο να τον κάνει μεγάλο πρίγκιπα του Βλαντίμιρ και να εκτελέσει τον Μιχαήλ το 1318. Τότε ο Ντμίτρι και ο αδελφός του Αλεξάντρ ξεκίνησαν μία σειρά από μάχες κατά τού Γιούρι και συνωμότησαν εναντίον του στην Ορδή. Έτσι ο Ντμίτρι κατάφερε να αποκτήσει τον τίτλο του μεγάλου πρίγκιπα του Βλαντίμιρ το 1322 και τρία έτη μετά να σκοτώσει τον Γιούρι στην πρωτεύουσα Σαράι της Ορδής. Ωστόσο το 1326 ο Ουζμπέγκ χαν συνέλαβε για τον φόνο τον Ντμίτρι και τον εκτέλεσε. Το λείψανό του μεταφέρθηκε στο Τβερ και τάφηκε στον εκεί καθεδρικό ναό.

## Οικογένεια
Νυμφεύτηκε τη Μαρία, κόρη τού Γκεντιμίνας μεγάλου δούκα της Λιθουανίας.

## Πηγές
* John Fennell, "Princely Executions in the Horde 1308-1339," Forschungen zur Osteuropaischen Geschichte 38 (1988), 9-19; Jeremiah Curtin, The Mongols in Russia (Boston: Adamant Media Corporation,2002), 310-311; Janet Martin, Medieval Russia 980-1584 (Cambridge: Cambridge University Press, 1995), 176-177.

Κατηγορία:Ρουρικίδες
Φράτι Αχαΐας

Το **Φράτι** υπήρξε παλιός ορεινός οικισμός σε κεντρική περιοχή του σημερινού Νομού Αχαΐας, εγκαταλελειμμένος ήδη από τις πρώτες δεκαετίες του 19ου αιώνα. Η ονομασία Φράτι διαζώζεται στις μέρες μας ως τοπωνύμιο στην περιφέρεια της Τοπικής Κοινότητας Λεοντίου. Επίσης, Φράτι ονομάζεται και οροσειρά επί του ορεινού όγκου του Παναχαϊκού στην ευρύτερη περιοχή όπου βρισκόταν το χωριό.

## Τοποθεσία
Βρισκόταν κτισμένος σε υψόμετρο περίπου 935 μέτρων και οδηγεί εκεί χωματόδρομος, που συνδέει τις επαρχιακές οδούς Χαλανδρίτσας-Ρακίτας και διασταύρωσης Αγριδίου Φαρρών-Λεοντίου, διερχόμενος δυτικά των Μπαρλαίικων και δυτικά των Κατσαϊταίικων.

Βορειοδυτικά της τοποθεσίας του παλιού οικισμού Φράτι βρίσκεται ο εγκαταλελειμμένος οικισμός της Σάπιας Βρύσης, ενώ στα νοτιοανατολικά του το χωριό των Δεμέστιχων.

## Ιστορικά στοιχεία
Η ονομασία του είναι ανθρωπωνυμικό και προέρχεται από όνομα Αλβανού οικιστού της περιοχής. Αναφέρεται με την ονομασία «Frati» στα Οθωμανικά τιμαριωτικά κατάστιχα της περιόδου 1461-1463, όπου βρέθηκε να κατοικείται από 6 άτομα, όλα αλβανικής εθνικότητας. Αναφέρεται ως χωριό της Επαρχίας Πατρών σε βενετική κατάσταση του 1697. Αναφέρεται ξανά στην απογραφή, που διεξήγαγε στην Πελοπόννησο στα 1829 η Εκστρατεία του Μοριά, με την ονομασία «Phrati» και εκατοικείτο από 11 οικογένειες. Έκτοτε δεν εμφανίζεται ξανά σε απογραφή ενώ δεν αναφέρεται να υπόκειται καμία διοικητική μεταβολή καθότι έπαψε να υφίσταται ως οικισμός.

## Παραπομπές


## Πηγές
* Bory de Saint-Vincent (Jean Baptiste Geneviève Marcellin, M.), Émile Le Puillon de Boblaye, Pierre Théodore Virlet d'Aoust, Isidore Geoffroy Saint-Hilaire, Étienne Geoffrey Saint-Hilaire, Gabriel Bibron, Gérard Paul Deshayes, Brullé (Gaspard Auguste, M.), Félix Édouard Guérin-Méneville, Jean Baptiste Fauché, Adolphe Brongniart, Louis Anastase Chaubard, *[http://anemi.lib.uoc.gr/metadata/5/0/4/metadata-160-0000017.tkl Expédition scientifique de Morée. Section des Sciences Physiques]*. Tome II: *Géographie et Géologie*, France: Ministère de l'éducation nationale. France: Commission scientifique de Morée, Paris 1834, σελ. 86.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Φράτι.

## Εξωτερικοί σύνδεσμοι
* Το Φράτι στο χάρτη. openstreetmap.org. Ανακτήθηκε: 29/06/2018.
* Το Φράτι στο χάρτη. topoguide.gr. Ανακτήθηκε: 29/06/2018.

Κατηγορία:Εγκαταλελειμμένα χωριά της περιφερειακής ενότητας Αχαΐας
Κατηγορία:Δήμος Ερυμάνθου
Κατηγορία:Κοινότητα Λεοντίου
Συναγωγή του Ρουφάκ

Η **Συναγωγή του Ρουφάκ** (γαλλικά: *Synagogue de Rouffach*) είναι ιστορικό μνημείο ευρισκόμενο στο Ρουφάκ, εντός του νομού του Άνω Ρήνου, στη Γαλλία.

## Τοποθεσία
Το συγκεκριμένο κτίριο ευρίσκεται επί του αριθμού 8 της Οδού Υλέν (γαλλικά: *Rue Ullin*), στο Ρουφάκ.

## Ιστορία
Το κτίριο κατηγοριοποιήθηκε ως ιστορικό μνημείο το 1921.

## Αρχιτεκτονική

## Δείτε επίσης
* Κατάλογος ιστορικών μνημείων του Ρουφάκ
* Κατάλογος ιστορικών μνημείων του Άνω Ρήνου

## Παραπομπές



Κατηγορία:Ιστορικά μνημεία στο Ρουφάκ
Κατηγορία:Ιστορικά μνημεία κατηγοριοποιημένα το 1921
Κατηγορία:Συναγωγές στον Άνω Ρήνο
Κατηγορία:Συναγωγές ιστορικά μνημεία στη Γαλλία
Σλοσμπέργκ (Καϊζερσμπέργκ)

Το **Σλοσμπέργκ** (γαλλικά: *Schlossberg*) είναι κάστρο ευρισκόμενο στο Καϊζερσμπέργκ, εντός του νομού του Άνω Ρήνου, στη Γαλλία.

## Τοποθεσία
Το συγκεκριμένο κτίριο ευρίσκεται στο Καϊζερσμπέργκ.

## Ιστορία
Η ανέγερση του κάστρου ξεκίνησε κατά την διάρκεια του πρώτου μισού του 13ου αιώνα. Τα τείχη του κατασκευάστηκαν κατά την διάρκεια του πρώτου τρίτου του ίδιου αιώνα.

Τα ερείπια του κάστρου κατηγοριοποιήθηκαν ως ιστορικό μνημείο την 1 Οκτωβρίου 1841.

Τα κατάλοιπα των τειχών τα οποία συνέδεαν το κάστρο με τις οχυρώσεις της πόλεως κατεγράφησαν ως ιστορικό μνημείο στις 18 Σεπτεμβρίου 1995.

## Αρχιτεκτονική



Image:Chateau Kaysersberg 1.jpg
Image:Chateau Kaysersberg 2.jpg



## Δείτε επίσης
* Κατάλογος ιστορικών μνημείων του Καϊζερσμπέργκ
* Κατάλογος ιστορικών μνημείων του Άνω Ρήνου
* Κατάλογος κάστρων του Άνω Ρήνου

## Παραπομπές



## Πηγές
*  
*  
*  

## Εξωτερικός Σύνδεσμος
*  

Κατηγορία:Κάστρα στον Άνω Ρήνο
Κατηγορία:Κάστρα στο Γκραντ Εστ
Κατηγορία:Ιστορικά μνημεία στο Καϊζερσμπέργκ
Κατηγορία:Ιστορικά μνημεία κατηγοριοποιημένα το 1841
Κατηγορία:Ιστορικά μνημεία καταγεγραμμένα το 1995
Μιχαήλ Χορόμπριτ

O **Μιχαήλ Γιαροσλάβιτς** ο *Γενναίος*, ρωσικά: Михайл Ярославич Хоробрит [προφέρεται: *Χορόμπριτ*] (απεβ. 15 Ιανουαρίου 1248) από τον Οίκο των Ρουρικιδών ήταν μεγάλος πρίγκιπας του Βλαντίμιρ (1248) και πρίγκιπας της Μόσχας (1246-48). 

## Βιογραφία
Ήταν ο τέταρτος γιος τού Γιαροσλάβ Β΄ μεγάλου πρίγκιπα του Βλαντίμιρ και της Φεντοσία (Θεοδοσίας) των Ρουρικιδών, κόρης τού Ιγκόρ Γκλεμπόβιτς πρίγκιπα του Ριανζάν. Δευτερότοκος αδελφός του ήταν ο Αλέξανδρος Νιέφσκι.

Το 1248 κατέλαβε το Βλαντίμιρ και εκτόπισε τον θείο του Σβιατοσλάβ Γ΄ μεγάλο πρίγκιπα του Βλαντίμιρ. Ο θείος του διέφυγε στο Γιούριεβ-Πόλσκι. 

Πολεμώντας με τους Ταουτβίλας και Γκεντιβίντας, ανιψιούς τού Μιντάουγκας βασιλιά της Λιθουανίας, στη μάχη της Πρότβα, σκοτώθηκε στις 15 Ιανουαρίου 1248. 

## Οικογένεα
Γιος του ήταν ο:
* Μπορίς.

## Παραπομπές


## Πηγές
* Fennel, John (1983). The Crisis of Medieval Russia, 1200-1304. Longman History of Russia. p. 103. ISBN 0-582-48150-3.; Lavrentevskaia Letopis (PSRL 1) (Leningrad: ANSSSR, 1927), 471.

Κατηγορία:Ρουρικίδες
Κατάλογος συντομογραφιών ζωνών ώρας

Αυτός είναι ένας **κατάλογος συντομογραφιών [[Ζώνη ώρας|ζωνών ώρας]]**.

## Δείτε επίσης

* Κατάλογος της βάσης δεδομένων ζώνης ώρας
* Κατάλογος στρατιωτικών ζωνών ώρας
* Κατάλογος ζωνών ώρας

## Παραπομπές


## Σημειώσεις

## Εξωτερικοί σύνδεσμοι

* http://www.timegenie.com/timezones.php 
* https://archive.today/20100611201346/http://hydra.nac.uci.edu/indiv/ehood/MHonArc/doc/resources/timezones.html
* http://de.tikiwiki.org/xref-BRANCH-1-9/nav.html?lib/Date/TimeZone.php.source.html%5Bpermanent+dead+link%5D
* http://lists.lysator.liu.se/pipermail/pike-devel/2002-September/000252.html 
* http://www.timeanddate.com/library/abbreviations/timezones/
* http://www.timetemperature.com/abbreviations/world-time-zone-codes.shtml

Κατηγορία:Ζώνες ώρας
Βασίλι του Κοστρόμα

Ο **Βασίλι Γιαροσλάβιτς** (1241 - Ιανουάριος 1276) από τον Οίκο των Ρουρικιδών ήταν μεγάλος πρίγκιπας του Βλαντίμιρ (1272-76) και μεγάλος πρίγκιπας του Κέβου (1269-76).

## Βιογραφία
Ήταν ο έκτος γιος του Γιαρολσάβ Β΄ και της Φεντοσία (Θεοδοσίας), κόρης του Ιγκόρ Γκλεμπόβιτς πρίγκιπα του Ριαζάν. Αδέλφια του ήταν ο Αλέξανδρος Νιέφσκι, ο Αντρέι Β΄ του Βλαντίμιρ, ο Μιχαήλ Κορόμπριτ και ο Γιαροσλάβ του Τβερ.

Ο θείος του Σβιατοσλάβ Γ΄ μεγάλος πρίγκιπας του Βλαντίμιρ του παραχώρησε την περιοχή της Κοστρόμα. Το 1272 ήταν ο πρεσβύτερος εγγονός τού Βσέβολοντ Γ΄ μεγάλου πρίγκιπα του Βλαντιμίρ και έτσι έγινε ο επόμενος πρίγκιπας στο Βλαντίμιρ και το επόμενο έτος στο Νόβγκοροντ. Ήταν ένας από τους πρώτους πρίγκιπες, που δεν τον ενοχλούσε να αφήσει την δική του πόλη (την Κοστρόμα) και να εγκατασταθεί στο Βλαντίμιρ.

Όταν τον Ιανουάριο τού 1276 απεβίωσε, οι απόγονοί του τον διαδέχθηκαν και συνέχισαν να κυβερνούν την Κοστρόμα για 50 ακόμη έτη.

## Πηγές
*

## Αναφορές σε πηγές


Κατηγορία:Ρουρικίδες
Αλί Ασλάνι

Ο **Αλί Ασλάνι** (αλβανικά: *Ali Asllani*, 28 Νοεμβρίου 1884, Βάιζα, Επαρχία Αυλώνα, Οθωμανική Αυτοκρατορία &ndash; 20 Δεκεμβρίου 1966, Τίρανα, Αλβανία) ήταν Αλβανός ποιητής, πολιτικός και ακτιβιστής της Αλβανικής Εθνικής Αφύπνισης.

## Βιογραφία
Ο Ασλάνι γεννήθηκε στο χωριό Βάιζα της Επαρχίας Αυλώνα, στην Οθωμανική Αλβανία, σημερινό Κότε του Δήμου της Σελενίτσα. Έλαβε την εκπαίδευσή του στα Ιωάννινα (Ζωσιμαία Σχολή), καθώς και στην Κωνσταντινούπολη, ενώ ξεκίνησε να εργάζεται ως δημόσιος υπάλληλος εντός της διοικήσεως της Οθωμανικής Αυτοκρατορίας. Είναι γνωστός για το τραγούδι του υπό τον τίτλο *Hanko Halla*. Συνεργάστηκε με τον Ισμαήλ Κεμάλ και την Προσωρινή Κυβέρνηση, την οποία ο τελευταίος σχημάτισε. Κατά την διάρκεια της δεκαετίας του 1930, διετέλεσε πρόξενος της Αλβανίας στην Ελλάδα και τη Βουλγαρία.

## Εργογραφία
* Hanko Halla: poemë, Biblioteka e Traditës: Antikuar, "Naim Frashëri", 1999

## Παραπομπές


Κατηγορία:Οθωμανοί αλβανικής καταγωγής
Κατηγορία:Αξιωματούχοι της Οθωμανικής Αυτοκρατορίας
Κατηγορία:Αλβανοί κυβερνητικοί αξιωματούχοι
Κατηγορία:Αλβανοί πολιτικοί
Κατηγορία:Αλβανοί συγγραφείς
Κατηγορία:Ακτιβιστές της Αλβανικής Εθνικής Αφύπνισης
Κατηγορία:Απόφοιτοι της Ζωσιμαίας Σχολής
Κατηγορία:Πρέσβεις της Αλβανίας στην Ελλάδα
Κατηγορία:Πρέσβεις της Αλβανίας στη Βουλγαρία
Γεωργάνοι Ιωαννίνων

Οι **Γεωργάνοι** είναι ορεινό χωριό της Δωδώνης στο νομό Ιωαννίνων σε υψόμετρο 580 μέτρων.

## Γεωγραφία - Ιστορία
Οι Γεωργάνοι βρίσκονται στις νότιες απολήξεις του όρους Τόμαρος (Ολύτσικας), επάνω στην επαρχιακή οδό Ιωαννίνων - Δερβιζιάνων και ανάμεσα στα χωριά Δερβίζιανα και Μπάλας. Το χωριό απέχει 43 χλμ. Ν.-ΝΔ. της πόλης των Ιωαννίνων και μόλις 2 χλμ. Β.-ΒΔ. από τα Δερβίζιανα. Συγκαταλέγεται μεταξύ των 27 χωριών της *"Λάκκας Σουλίου"* ή *"Λακκοχώρια"* και ειδικότερα στα 14 της *"Λάκκας Μπότσαρη"*, έτσι όπως αυτά ονομάστηκαν την περίοδο της τουρκοκρατίας προς τιμή του, ήρωα του 1821, Μάρκου Μπότσαρη, ο οποίος καταγόταν και έζησε στην περιοχή για ένα διάστημα. Το 1919 αναφερόταν με το όνομα Γεωργάνο και με το ΦΕΚ 184Α-19/08/1919 συστάθηκε κοινότητα Γεωργάνου με έδρα τον οικισμό. Το 1928 το όνομα διορθώνεται σε Γεωργάνοι. Σύμφωνα με το σχέδιο Καλλικράτης, μαζί με το Λιβάδι και τον Μπάλα αποτελούν τη τοπική κοινότητα Γεωργάνων που ανήκει στη δημοτική ενότητα Λάκκας Σουλίου του Δήμου Δωδώνης και σύμφωνα με την απογραφή 2011 έχει πληθυσμό 69 κατοίκους.

Σημαντικά ιστορικά πρόσωπα του τόπου υπήρξαν ο ευεργέτης Θεοχάρης Ζηκίδης, και η ηρωίδα πολέμου του Α' Βαλκανικού πολέμου Κώστα Κίτσαινα (Μαρία Κιτσοπούλου) https://sitalkisking.blogspot.com/2017/07/blog-post_27.html.

## Παραπομπές


## Εξωτερικοί Σύνδεσμοι
* Η ενδυμασία ανδρική και γυναικεία στο χωριό Γεωργάνοι Λάκκας Σουλίου από το Ιδρυματικό Αποθετήριο Ολυμπιάς

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Ντμίτρι του Σούζνταλ

Ο **Ντμίτρι Κωνσταντίνοβιτς** (ρωσικά:: *Дми́трий Константи́нович*, ο λεγόμενος *μονόφθαλμος*, 1322 - 5 Ιουνίου 1383) από τον Οίκο των Ρουρικιδών ήταν πρίγκιπας του Σούζνταλ και του Νίζνι-Νόβγκοροντ. Κυριάρχησε στην πολιτική κατά την ανηλικιότητα τού γαμπρού του Ντμίτρι Ντονσκόι πρίγκιπα της Μόσχας. Ο κλάδος που ανήκει, των Σουίσκι, έλαβε το όνομά του από τον γιο του Βασίλι Κιρντιάπα.

## Βιογραφία
Ήταν γιος του Κωνσταντίν, γιου του Βασίλι, γιου του Αντρέι Β΄ μεγάλου πρίγκιπα του Βλαντίμιρ. Ο Αντρέι ήταν γιος του Γιαροσλάβ Β΄ του Βλαντίμιρ και αυτός με τη σειρά του γιος τού Βσέβολοντ Γ΄ του πολύτεκνου.

Κληρονόμησε το Σούζνταλ το 1359 και το Νίζνι-Νόβγκοροντ το 1365. Καθώς οι ανατολικές περιοχές του ήταν συνεχώς εκτεθειμένες στις επιθέσεις των Τατάρων, η πολιτική του προς αυτούς ήταν συμφιλιωτική κυρίως. Μετά από κάποια εξέγερση με τον Ντμίτρι της Μόσχας, ο χάνος της Χρυσής Ορδής τον εγκατέστησε μεγάλο πρίγκιπα του Βλαντίμιρ. Κατά τη διακυβέρνησή του φιλονικούσε κατ' επανάληψη με τη Δημοκρατία του Νόβγκοροντ για τις επιδρομές των πειρατών της πόλης τους. Αυτοί λεηλατούσαν την πρωτεύουσά του και τις αγορές των Τατάρων στον Βόλγα.

Τρία έτη μετά εκθρονίστηκε και έπρεπε να κάνει ειρήνη με τον Ντμίτρι, παντρεύοντας την κόρη του Ευδοξία με αυτόν. Ενώνοντας τον στρατό του με του Ντμίτρι, οδήγησε μία συμμαχική επίθεση στους Βουλγάρους του Βόλγα και στη Μορντοβία. Το 1377 οι συμμαχικοί στρατοί ηττήθηκαν από τους Τατάρους στον ποταμό Πιάνα, διότι -όπως αναφέρει ο χρονικογράφος- ήταν πολύ μεθυσμένοι για να πολεμήσουν. Πάντως το 1382 ο Ντμίτρι Κωνσταντίνοβιτς πήρε το μέρος του Τόκταμις χαν στην κατάληψη της Μόσχας και έστειλε τους γιους του να υπηρετήσουν τον Ταταρικό στρατό.

## Οικογένεια
Είχε τέκνα:
* Ευδοξία απεβ. 1407, παντρεύτηκε τον Ντμίτρι Ντονσκόι μεγάλο πρίγκιπα της Μόσχας.
* Βασίλι Κιρντιάπα π. 1350-1403, πρίγκιπας του Σούζνταλ. Είχε γιο τον Γιούρι, που είχε γιο τον Βασίλι, που είχε γιο τον Μιχαήλ, που είχε γιο τον Αντρέι, που είχε γιο τον Ιβάν, που είχε γιο τον Βασίλειο Δ΄ Σουίσκι τσάρο της Ρωσίας.
* Συμεών απεβ. 1402. Είχε γιο τον Βασίλι, που είχε γιο τον Ιβάν, που είχε γιο τον Ιβάν, που είχε γιο τον Μπορίς, που είχε γιο τον Αλεξάντρ, που είχε κόρη την Ευδοξία, που είχε γιο τον Φιλάρετο Ρομάνοβ Πατριάρχη της Μόσχας, που είχε γιο τον Μιχαήλ Α΄ Ρομάνοβ τσάρο τη Ρωσίας.

## Παραπομπές


## Πηγές
* Brockhaus and Efron Encyclopedic Dictionary (in Russian). 1906.

Κατηγορία:Ρουρικίδες
Μαρίνα Ρικόλφι-Ντόρια

Η **Μαρίνα Ρικόλφι-Ντόρια** (*Marina Ricolfi-Doria*, 12 Φεβρουαρίου 1935 -) είναι Ελβετίδα σκιέρ θαλάσσης και η χήρα του Βιτόριο Εμανουέλε της Σαβοΐας, γιου του τελευταίου βασιλιά της Ιταλίας Ουμβέρτου Β΄.

## Βιογραφία
Η Μαρίνα γεννήθηκε στις 12 Φεβρουαρίου 1935 στη Γενεύη, κόρη του Ελβετού κολυμβητή Ρενέ Ίταλο Ρικόλφι-Ντόρια και της Ίρις Μπενβενούτι, ιδιοκτήτρια ελβετικής εταιρείας μπισκότων. Έχει τρεις αδελφές τη Σίλβια, τη Νίνα και την Άλντα, και ένα αδελφό τον Ντόμινικ.

Αγωνίστηκε τρεις φορές στο Παγκόσμιο Πρωτάθλημα Σκι θαλάσσης το 1953, το 1955 και το 1957. Το 1955 πήρε χρυσό μετάλλιο στα tricks και το 1957 πήρε χρυσό και στα δύο σλάλομ και τα tricks, καθιστώντας έτσι στις καλύτερες παγκόσμιες πρωταθλήτριες. Έχει κερδίσει τέσσερις συνολικούς τίτλους στο Ευρωπαϊκό Πρωτάθλημα κάθε χρόνο από το 1953 έως το 1956, και πήρε πέντε ή περισσότερα συνολικούς Ελβετικούς εθνικούς τίτλους.

Το 1991, συμπεριλήφθηκε στο Hall of Fame της Διεθνούς Ομοσπονδίας Σκι θαλάσσης, ως η «καλύτερη γυναίκα σκιέρ της Ευρώπης της πρώτης δεκαετίας του διεθνούς αγωνίσματος». Συνέχισε να αγωνίζεται μέχρι το 1960.

Το 1960 γνώρισε τον σύζυγό της Βιτόριο Εμανουέλε της Σαβοΐας στο Société Nautique de Genève. Παντρεύτηκαν σε μια Ρωμαιοκαθολική εκκλησία στην Τεχεράνη το φθινόπωρο του 1971. Μαζί απέκτησαν το μοναδικό τους παιδί:
*τον ''Εμανουέλε Φιλιμπέρτο'' Ουμβέρτο Ρεζά Κύρο Ρενέ Μάριο (1972-), παντρεύτηκε την Κλοτίλντε Κουρώ. Απέκτησαν 2 παιδιά.

Το 2002 έφυγαν από την Ελβετία, καθώς επετράπη στον Βιτόριο Εμανουέλε να επιστρέψει στην πατρίδα του, όπου ζουν μόνιμα στην Ιταλία.

## Τιμητικές διακρίσεις
* 50px Ντάμα Μεγαλόσταυρου του Τάγματος των Αγίων Μαυρικίου και Λαζάρου (Οίκος της Σαβοΐας).
* 50px Ντάμα Μεγαλόσταυρου του Τάγματος του Αγίου Πέτρου του Τσέτινγιε (Βασιλικός Οίκος του Μοντενέγκρο).
* 50px Ντάμα Μεγαλόσταυρου της Δικαιοσύνης του Ιερού Στρατιωτικού Κωνσταντινικού Τάγματος του Αγίου Γεωργίου (Οίκος των Βουρβόνων-Δύο Σικελιών).
* 50px Ντάμα της Τιμής και της Αφοσίωσης του Τάγματος της Μάλτας
* 50px Αναμνηστικό Μετάλλιο για την 2500η Επέτειο της Αυτοκρατορίας του Ιράν (Αυτοκρατορία του Ιράν, 14/10/1971).

## Εξωτερικοί σύνδεσμοι
*Official Website of the Royal House of Savoy

## Παραπομπές


Κατηγορία:Οίκος της Σαβοΐας
Κατηγορία:Πριγκίπισσες της Ιταλίας
Κατηγορία:Πριγκίπισσες της Νάπολης
Κατηγορία:Πριγκίπισσες της Σαβοΐας
Κατηγορία:Δούκισσες της Σαβοΐας
Ώρα στην Ελλάδα

Η **ώρα στην [[Ελλάδα]]** είναι η Ώρα Ανατολικής Ευρώπης (, UTC+02:00). Η Θερινή Ώρα Ανατολικής Ευρώπης (, UTC+03:00) χρησιμοποιείται από την τελευταία Κυριακή του Μαρτίου μέχρι την τελευταία Κυριακή του Οκτωβρίου. Η αλλαγή από θερινή σε χειμερινή ώρα και το αντίστροφο ανακοινώνεται και από το Υπουργείο Υποδομών και Μεταφορών.

## Ιστορία

Η θερινή ώρα είχε χρησιμοποιηθεί κατά περιόδους από το 1931 έως το 1975 και κάθε χρόνο από το 1975 ως σήμερα.

Το 1932 είχε γίνει προσπάθεια εισαγωγής της θερινής ώρας. Από τις 6 Ιουλίου έως τις 1 Σεπτεμβρίου 1932 έγινε η δοκιμή, η οποία όμως ήταν ανεπιτυχής. Έπειτα από περίπου 20 έτη, ξαναδοκιμάστηκε η θερινή ώρα μεταξύ 1 Ιουλίου και 2 Νοεμβρίου 1952, ωστόσο εγκαταλήφθηκε εκ νέου διότι σύμφωνα με έκθεση της τότε Ηλεκτρικής Εταιρείας Αθηνών - Πειραιώς (σημερινή ΔΕΗ) ήταν αναποτελεσματική στην εξοικονόμηση ηλεκτρικής ενέργειας.

Με τις πετρελαϊκες/ενεργειακές κρίσεις της δεκαετίας του 1970 υιοθετήθηκε ως ιδέα η μείωση κατανάλωσης της ηλεκτρικής ενέργειας και η καλύτερη αξιοποίηση του φυσικού φωτός (φως του Ηλίου), μειώνοντας έτσι την ανάγκη για τεχνητό φωτισμό. Ως επίπτωση της κρίσεως, χώρες όπως οι Ηνωμένες Πολιτείες της Αμερικής, εφάρμοσαν νόμους που καθιστούσαν θερινή ώρα καθ'όλη τη διάρκεια του χρόνου.

Στην Ελλάδα από τις 23 Μαρτίου 1975 και αφού ακολούθησε η πετρελαϊκή κρίση, με απόφαση του Υπουργικού Συμβουλίου εφαρμόστηκε η θερινή ώρα από την τελευταία Κυριακή του Μαρτίου και η χειμερινή από την τελευταία Κυριακή του Οκτωβρίου. 

Οι αγρότες στην Ελλάδα αντέδρασαν αρνητικά από τις αλλαγές που επέφερε η αλλαγή της ώρας στην καθημερινότητά τους.

Από το 1996 η ρύθμιση ώρας έχει ρυθμιστεί πανευρωπαϊκά και εφαρμόζεται στο πλαίσιο της κοινής ευρωπαϊκής πολιτικής των κρατών-μελών της Ευρωπαϊκής Ένωσης. Η ισχύουσα νομοθεσία περί της αλλαγής ώρας είναι η Οδηγία 2000/84 του Ευρωπαϊκού Κοινοβουλίου και Συμβουλίου, η οποία θεσπίστηκε στις 19 Ιανουαρίου 2001.

Τον Μάρτιο του 2021, η Ολομέλεια του Κοινοβουλίου της ΕΕ είχε αποφασίσει υπέρ της κατάργησης της αλλαγής ώρας, θέμα για το οποίο είχε γίνει ψηφοφορία τον Μάρτιο του 2019, όμως λόγω είτε των έκτακτων συνθηκών με την πανδημία του Κορονοϊού COVID-19, είτε ασυμφωνίας μεταξύ των κρατών-μελών, η απόφαση δεν εφαρμόστηκε. Ανά διαστήματα το θέμα τίθεται πάλι σε συζήτηση, χωρίς όμως να έχει ληφθεί κάποια οριστική απόφαση. Τον Οκτώβριο του 2025, η Ευρωπαϊκή Επιτροπή υπερασπίστηκε ξανά την κατάργηση της θερινής ώρας, με ευρωβουλευτές να το επαναφέρουν στο προσκήνιο. Πολλοί από αυτούς ανέφεραν πως η αλλαγή ώρας είναι άσκοπη, αναποτελεσματική και συμβάλλει αρνητικά στην υγεία.

## Δείτε επίσης
* UTC+02:00
* UTC+03:00
* Ώρα στην Ευρώπη

## Παραπομπές


*